Diari Oficial de la Generalitat Valenciana


Sumari del DOGV 6112, del 29-09-2009 (2009/10403)

RESOLUCIÓ d'11 de setembre de 2009, del president de l'Institut de la Petita i Mitjana Indústria de la Generalitat Valenciana (IMPIVA), per la qual es modifica la Resolució de 15 de gener de 2008, per la qual es convoquen ajudes dirigides a empreses (creació d'empreses de base tecnològica, investigació i desenvolupament tecnològic per a PIME i grans empreses) per als exercicis 2008 i 2009 (DOCV núm. 5683, de 18.01.2008), i la Resolució de 20 de febrer de 2009 (DOCV núm. 5966, de 03.03.2009) de modificació d'aquella.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6112

Data del DOGV
:   29-09-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/10419


Data del document
:   11-09-2009

Organisme emissor
:   Institut de la Petita i Mitjana Indústria de la Generalitat Valenciana (IMPIVA)

Tipus de document
:   Resolució

Anàlisi jurídica

 Descriptors 

:   * petita i mitjana empresa
    * suport econòmic
    * fundació de l'empresa
    * investigació aplicada
    * ajuda a les empreses
    * recerca i desenvolupament
    * investigació en l'empresa
    * investigació industrial
    * nova tecnologia
    * gran empresa
    * ajuda pública

RESOLUCIÓ d'11 de setembre de 2009, del president de l'Institut de la Petita i Mitjana Indústria de la Generalitat Valenciana (IMPIVA), per la qual es modifica la Resolució de 15 de gener de 2008, per la qual es convoquen ajudes dirigides a empreses (creació d'empreses de base tecnològica, investigació i desenvolupament tecnològic per a PIME i grans empreses) per als exercicis 2008 i 2009 (DOCV núm. 5683, de 18.01.2008), i la Resolució de 20 de febrer de 2009 (DOCV núm. 5966, de 03.03.2009) de modificació d'aquella. [2009/10489]  
Després de la publicació de la Resolució de 15 de gener de 2008, de la presidenta de l'IMPIVA, per la qual es va convocar el Programa de Creació d'Empreses de Base Tecnològica, el Programa d'Investigació i Desenvolupament Tecnològic per a PIME i el Programa d'Investigació i Desenvolupament Tecnològic per a Grans Empreses per als exercicis 2008 i 2009 (DOCV núm. 5683, de 18.01.2008), i després de la seua modificació per Resolució de 20 de febrer de 2009 (DOCV núm. 5966, de 03.03.2009), s'ha aprovat el règim temporal d'ajuda per a concedir quantitats limitades d'ajuda compatible, ajuda d'Estat N 307/2009 - Espanya, i s'ha obtingut resposta a la consulta efectuada per este organisme a la Comissió Europea en relació amb la regla d'acumulació i el procediment de concessió de l'ajuda prevista en l'esmentat règim.  
En virtut d'això anterior i vist l'informe del director general de l'IMPIVA de data 10 de setembre de 2009, pel qual es proposa l'increment de la dotació pressupostària del Programa d'I+D per a PIME, i de conformitat amb el que s'ha disposat en l'article 1.4 de l'Ordre de la Conselleria d'Empresa, Universitat i Ciència de 12 de desembre de 2006, sobre concessió d'ajudes per l'IMPIVA, resolc:  
Article únic   
Es modifica la convocatòria aprovada per Resolució de 15 de gener de 2008, de la presidenta de l'IMPIVA, per la qual es va convocar el Programa de Creació d'Empreses de Base Tecnològica, el Programa d'Investigació i Desenvolupament Tecnològic per a PIME i el Programa d'Investigació i Desenvolupament Tecnològic per a Grans Empreses per als exercicis 2008 i 2009 (DOCV núm. 5683, de 18.01.2008), i modificada per Resolució de 20 de febrer de 2009 (DOCV núm. 5966, de 03.03.2009), en els termes indicats a continuació:  
1. S'incrementa la dotació pressupostària destinada a finançar les ajudes del Programa d'Investigació i Desenvolupament Tecnològic per a PIME en 05.554.880 euros, que passa en conseqüència a disposar d'un pressupost global de 11.392.056 euros.   
2. Substituir els paràgrafs segon i tercer relatius al marc de competència de l'article 2, Marc normatiu, per l'indicat a continuació:  
«- El marc de competència serà l'indicat a continuació:  
Les ajudes previstes en el Programa d'I+D per a PIME i el Programa de Creació d'Empreses de Base Tecnològica s'acullen a règim temporal d'ajuda per a concedir quantitats limitades d'ajuda compatible, ajuda d'Estat N 307/2009 - Espanya; C (2009)4558, de conformitat amb el que s'ha disposat en la Comunicació de la Comissió - Marc temporal comunitari aplicable a les mesures d'ajuda estatal per a facilitar l'accés al finançament en l'actual context de crisi econòmica i financera, (DO C 16, de 22.01.2009). Les ajudes que s'emparen en el dit marc temporal només podran ser atorgades fins al 31 de desembre de 2010.  
Les ajudes previstes en el Programa d'I+D per a Grans Empreses s'acullen al règim d'ajudes de foment de la I+D+I (Ajuda d'Estat N 233/2007 - Espanya; C(2008)1296) de conformitat amb el que s'ha disposat en els articles 87 i 88 del Tractat de la Unió Europea i el que s'ha establit en el Marc Comunitari sobre Ajudes Estatals d'Investigació i Desenvolupament i Innovació (DOUE C 323/01, de 30.12.2006), i la resta de normativa comunitària relativa a determinats sectors. »  
3. Substituir en l'article 8, Concessió de les ajudes, el paràgraf relatiu a la comunicació que, amb caràcter previ a la concessió, s'ha de trametre a les entitats o empreses, en els termes indicats a continuació:  
«Prèviament a la concessió de les ajudes previstes en el Programa d'I+D per a PIME i el Programa de Creació d'Empreses de Base Tecnològica, es trametrà una comunicació a les entitats o empreses amb proposta de subvenció, a l'efecte que estes presenten una declaració responsable sobre:  
- Totes les ajudes de minimis rebudes des de l'1 de gener de 2008, on s'indique si s'han rebut per als mateixos costos o no que l'ajuda proposada.  
- Totes les ajudes rebudes a l'empara del Marc Temporal Comunitari d'Ajudes Estatals (DO C 16, de 22.01.2009) des de l'1 de gener de 2008, en què s'indique si s'han rebut per als mateixos costos o no que l'ajuda proposada.  
- Altres ajudes compatibles o altres formes de finançament comunitari rebudes per als mateixos costos subvencionables.»  
4. Substituir l'apartat n) de l'article 10, Obligacions dels beneficiaris, relatiu a les normes sobre acumulació d'ajudes, per l'indicat a continuació:   
«n) Comunicar a l'IMPIVA altres ajudes públiques o privades que hagueren obtingut o sol·licitat. En cas de concurrència amb altres ajudes, s'aplicaran les normes d'acumulació que determine la normativa comunitària.   
En els projectes presentats al Programa d'I+D PIME i al Programa de Creació d'Empreses de Base Tecnològica s'aplicarà la regla d'acumulació establida en l'ajuda N 307/ 2009- Espanya - Règim temporal d'ajuda per a concedir quantitats limitades d'ajuda compatible.  
En els projectes presentats al Programa d'I+D per a Grans Empreses, la suma d'estes no podrà superar el límit més favorable segons la normativa aplicable a cada una de les ajudes. Quan s'acumulen amb ajudes de minimis no podran superar-se els límits establits per a les ajudes a la I+D en el Marc Comunitari sobre Ajudes Estatals d'Investigació i Desenvolupament i Innovació, DO C 323, de 30.12.2006.»  
DISPOSICIÓ FINAL  
La present resolució entrarà en vigor el dia de hui.  
València, 11 de setembre de 2009.- El president de l'IMPIVA: Vicente Rambla Momplet.